**USS Tennessee (BB-43)** bola druhá jednotka (no bola dokončená ako prvá) triedy Tennessee námorníctva USA. Pomenovaná bola v súlade s doktrínou USA po jednom zo spolkových štátov USA, konkrétne po 16. štáte Tennessee. Mala jedinú sesterskú loď USS California (BB-44).

Stavba
------

Kýl bol založený v lodeniciach New York Navy Yard v New Yorku 14. mája 1917. Na vodu bola spustená 30. apríl 1919 a US Navy si ju prevzala 3. jún 1920.

Pohon a pancierovanie
---------------------

Pohon zabezpečovalo 8 kotlov Bureau Express, ktoré poháňali 4 turbíny Curtis a výsledný výkon bol 28 500 ks. Maximálna rýchlosť lode bola 21 u..

Bočný pancierový pás, 343 mm. Systém pancierovania bol „všetko alebo nič", tz. hlavné a životne dôležité časti chránil silný pancier, kým menej dôležité časti boli chránené slabo. Paluba bola chránená dvoma pásmy panciera a to prvý v hrúbke 86 mm a druhý 38 mm.

Výzbroj
-------

Hlavná výzbroj pozostávala z dvanástich diel kalibru 365 mm (14"/50 cal) v štyroch trojhlavňových vežiach (dve vpredu, dve vzadu). Pomocnú výzbroj tvorilo štrnásť diel kalibru 127 mm (5"/51 cal) uložených v kazematách po sedem na každej strane.

Služba
------

Po prevzatí US Navy slúžila rok v Atlantiku, potom bola prevelená do Pacifiku, na západné pobrežie USA, kde zostala 20 rokov. Začiatkom 40. rokov 20. storočia bola kvôli ohrozeniu zo strany Japonska prevelená na Havaj (Pearl Harbor).

7. decembra 1941 jednotka kotvila spolu s ďalšími siedmimi bojovými loďami v Pearl Harbore, kde bola napadnutá japonským letectvom. Bola zasiahnutá dvoma bombami a horiacim olejom z lode USS Arizona. Koncom decembra, po provizórnych opravách odplávala na západné pobrežie na kompletnú opravu (lodenica Puget Sound Navy Yard Washington). 

Od februára do augusta 1942 operovala pri západnom pobreží USA, aby sa znova vrátila do lodenice Puget Sound Navy Yard na rekonštrukciu.

Pri modernizácii boli odstránené kazematy a ich výzbroj, ktoré sa už dávnejšie ukázali ako neúčinné ak hladina mora nebola pokojná. Miesto tejto výzbroje boli nainštalované na každý bok štyri veže po dvoch protilietadlových kanónov kalibru 127 mm, a pridané 12,7 mm guľomety. Stožiare boli odstránené a miesto dvoch komínov bol postavený jeden väčší. Prestavané kotolne a strojovne, pridaná nová až štvorvrstvová obšívka proti torpédam. Pridané bolo aj na pancierovaní, keď sa šírka lode zväčšila na 34,7 m. Prestavba skončila v máji 1943.

Po vojne sa vrátila na východné pobrežie USA, keďže po prestavbe nebola schopná prejsť Panamským prieplavom, kvôli zväčšeniu hrúbky, plávala okolo celej Južnej Ameriky. Ukotvená bola vo Philadelphia Navy Yard vo Philadelphii (v Pensylvánii) Od 7. augusta 1947 bola uložená do rezervy, 1. marca 1959 vyradená a10. júla 1959 predaná do šrotu.

* USS Tennesse v zálive Guantanamo v roku 1921.USS Tennesse v zálive Guantanamo v roku 1921.
* USS West Virginia po nálete, zadná veža patrí USS Tennesse.USS West Virginia po nálete, zadná veža patrí USS Tennesse.
* USS Tennessee podporuje vylodenie na Okinave.USS Tennessee podporuje vylodenie na Okinave.

Iné projekty
------------

Commons
* Spolupracuj na Commons Commons ponúka multimediálne súbory na tému **USS Tennessee (BB-43)**

Externé odkazy
--------------

* Stránka o lodi Tennessee (po česky)

|  |  |
| --- | --- |
| **Bojové lode: Trieda Tennessee** |  |
| Predchádzajúca trieda: New Mexico | Nasledujúca trieda: Colorado |
| California · Tennessee |